《岁云莫矣》
金朝·程自修

岁云莫矣百工休，独持千古供索游。丈夫礌落如天日，促促胡为升斗谋。

望尘下拜乃东市，山中茹芝可白头。呜呼此道弃如土，眼中历历圣贤蠹。

乡里小儿纥那歌，前辈先生八风舞。欲挽东流无万牛，抱膝长吟听更雨。

作者简介：程自修，字忘吾，洛阳人。读书城东门，隐居不仕。金末，元好问荐授礼部郎中，自修闻之，弃家南去。